**Ministru kabineta noteikumu projekta “Ceturkšņa pārskatu sagatavošanas un iesniegšanas kārtība” sākotnējās ietekmes novērtējuma ziņojums
(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Ceturkšņa pārskatu sagatavošanas un iesniegšanas kārtība” (turpmāk – Noteikumu projekts)ir izstrādāts ar mērķiprecizēt pārskatā uzrādāmo informāciju atbilstoši Ministru kabineta 2018.gada 13.februāra noteikumu Nr.87 “Grāmatvedības uzskaites kārtība budžeta iestādēs” 1.pielikumam “Grāmatvedības kontu plāna un zembilances shēma un apraksts”.Noteikumi stājas spēkā nākamajā dienā pēc tās publicēšanas Latvijas Republikas oficiālajā izdevumā "Latvijas Vēstnesis". Pirmais pārskats pēc šiem noteikumiem būs jāsagatavo par 2019.gada 1.ceturksni. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz Likuma par budžetu un finanšu vadību (turpmāk – Likums) 30.panta septīto un astoto daļu:1) budžeta iestādes, no valsts budžeta daļēji finansētas atvasinātas publiskas personas, budžeta nefinansētas iestādes sagatavo un iesniedz Valsts kasei ceturkšņa pārskatu;2) ministrijas un citas centrālās valsts iestādes, kā arī pašvaldības konsolidēto mēneša un ceturkšņa pārskatu iesniedz Valsts kasei. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošie Ministru kabineta 2014.gada 16.decembra noteikumi Nr.773 “Ceturkšņa pārskatu sagatavošanas un iesniegšanas kārtība” (turpmāk – Noteikumi Nr.773) nosaka kārtību, kādā valsts budžeta iestādes, t.sk. publiskie nodibinājumi, pašvaldības un no valsts budžeta daļēji finansētas atvasinātas publiskas personas sagatavo un iesniedz ceturkšņa finanšu pārskatus. Noteikumos Nr.773 noteikts, ka pārskatus sagatavo, pamatojoties uz grāmatvedības uzskaites datiem saskaņā ar uzkrāšanas principu. Līdz šim grāmatvedības uzskaiti noteica Ministru kabineta 2009.gada 15.decembra noteikumi Nr.1486 “Kārtība, kādā budžeta iestādes kārto grāmatvedības uzskaiti” (turpmāk – Noteikumi Nr.1486). 2018.gada 13.februārī ir pieņemti jauni Ministru kabineta noteikumi Nr.87 “Grāmatvedības uzskaites kārtība budžeta iestādēs” (turpmāk – Noteikumi Nr.87), kuri stāsies spēkā ar 2019.gada 1.janvāri. Noteikumu Nr.773 pārskata sagatavošanas aprakstos ir ietverti Noteikumos Nr.1486 paredzētie grāmatvedības kontu plāna konti, kuros ar Noteikumiem Nr.87 paredzētas izmaiņas. Šī iemesla dēļ nepieciešams pielāgot iesniedzamo informāciju atbilstoši Noteikumiem Nr.87. Saskaņā ar Ministru kabineta 2009.gada 3.februāra noteikumu Nr.108 „Normatīvo aktu sagatavošanas noteikumi” 140. punktu, ja grozījumi noteikumos pēc apjoma pārsniedz pusi no spēkā esošo noteikumu normu apjoma, sagatavo jaunu noteikumu projektu. Līdz ar to ir sagatavots jauns Ministru kabineta noteikumu projekts.Noteikumu projekts paredzēs:1. uzdot Valsts kasei izstrādāt ceturkšņa pārskata veidlapu sagatavošanas vadlīnijas un publicēt tās savā tīmekļvietnē;
2. tiesības Valsts kasei, apkopojot informāciju un veicot konsolidāciju ceturkšņa pārskatu sagatavošanas laikā, pieprasīt papildu skaidrojumus un precizējošu informāciju, lai nodrošinātu informāciju pārskata lietotājiem;
3. veidlapā Nr.C-2 “Iegādāto parāda vērtspapīru izmaiņu pārskats” precizēt veidlapas formu, atsakoties no informācijas par - finansēšanas klasifikācijas kodiem, termiņu pēc emisijas datuma un iegādāto vērtspapīru skaita, bet iekļaujot atsevišķā ailē informāciju par uzkrātajiem ieņēmumiem un prasībām par procentu maksājumiem;
4. veidlapā Nr.C-3 “Aizdevumu izmaiņu pārskats” precizēt veidlapas formu, iekļaujot atsevišķā ailē informāciju par uzkrātajiem ieņēmumiem un prasībām par procentu maksājumiem;
5. veidlapā Nr.C-4 “Ieguldījumu akcijās un citā pašu kapitālā izmaiņu pārskats” precizēt ailēs uzrādāmo informāciju;
6. veidlapu Nr.C-5 “Pārskats par prasībām” apvienot ar veidlapu Nr.C-6 “Pārskats par nākamo periodu izdevumiem un avansu maksājumiem”, lai mazinātu parakstāmo un iesniedzamo veidlapu skaitu, tā nedaudz samazinot administratīvo slogu;
7. veidlapā Nr.C-7 “Pārskats par saistībām” svītrot divas ailes un informāciju par kavētajiem maksājumiem norādīt zem tabulas, detalizācijā līdz trešajam kontu līmenim.
 |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts kase. |
| 4. | Cita informācija | Ceturkšņa pārskatu sagatavošanai, pārbaudei un iesniegšanai izmanto ePārskatus, kuru izstrādā un uztur Valsts kase. Lai strādātu ePārskatos, lietotājiem jāiepazīstas ar Lietotāja ceļvedi. Lietotāja ceļvedī aprakstīti sistēmas lietošanas noteikumi, dokumentu datņu augšupielādes nosacījumi. Ceturkšņa pārskatu datu pārbaudei ePārskatos ir definētas dažādas matemātiskās un loģiskās kontroles. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes, pašvaldību veidotas kopīgās iestādes. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmēs tautsaimniecību un budžeta iestāžu administratīvo vidi, jo noteikumu projektā minētajam subjektu lokam saskaņā ar spēkā esošā Likuma prasībām arī pašlaik ir noteikts pienākums sagatavot un iesniegt ceturkšņa pārskatus. Tiesiskais regulējums nemaina institūciju tiesības, pienākumus un veicamās darbības.Administratīvā sloga mazināšana attiecas uz Noteikumu projekta subjektiem.Lai mazinātu manuālo datu ievadi ePārskatos un nodrošinātu datu importu no grāmatvedības uzskaites sistēmām, Valsts kase definē pārskatu elektronisko datu apmaiņas faila formātu. Lai izmantotu datu eksportu/ importu, grāmatvedības programmatūras izstrādātajam jāizstrādā datu eksporta fails xml formātā. Pārskatu elektronisko datu apmaiņas faila formātu Valsts kase publicē savā tīmekļa vietnē. Pārskatu elektronisko datu apmaiņas faila formātu pirmajam (2019. gada) 1.ceturkšņa pārskatam saskaņā ar šo noteikumu projektu Valsts kase publicēs tīmekļa vietnē ne vēlāk kā līdz 2019. gada 1.martam.Valsts kase nodrošina ceturkšņa pārskata saglabāšanu un iesniegšanu Latvijas Nacionālajā arhīvā (turpmāk – LNA) elektroniskā formātā visām tām iestādēm, kas ceturkšņa pārskata sagatavošanai izmanto ePārskatus un kuru ceturkšņa pārskats atbilst noteikumu projektā noteiktajām normām. Iestādes šo lietu iekļauj savā nomenklatūrā un norāda, ka tā glabājas elektroniski ePārsktos un nodošanu LNA nodrošina Valsts kase. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Budžeta iestāžu ceturkšņa pārskatus izmanto Centrālā Statistikas pārvalde, lai atbilstoši Eiropas Parlamenta un Padomes 2004.gada 10.marta Regulai (EK) Nr.501/2004,katru ceturksni iesniegtu datus Eurostat un Latvijas Bankai. Pieņemot noteikumu projektu, ieinteresētās puses varēs saņemt informāciju par iestādes, ministrijas vai atbilstošā sektora (valsts vai pašvaldības) finanšu stāvokli atbilstoši aktualizētajiem grāmatvedības uzskaites principiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Informācija par projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Grāmatvedības politika”. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2018.gada 15.oktobrī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese: <http://www.fm.gov.lv/lv/sabiedribas_lidzdaliba/tiesibu_aktu_projekti/gramatvedibas_politika#project520>. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Budžeta iestādes, t.sk. publiskie nodibinājumi, pašvaldības, no valsts budžeta daļēji finansētas atvasinātas publiskas personas un budžeta nefinansētas iestādes, ministrijas un citas centrālās valsts iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē pārvaldes funkcijas un institucionālo struktūru.Jaunu institūciju izveide, esošu institūciju likvidācija vai reorganizācija nav nepieciešama.  |
| 3. | Cita informācija | Nav |

Finanšu ministre Dana Reizniece-Ozola

Lansmane 67094239

Silvija.Lansmane@kase.gov.lv